《励志四章示家塾同学诸子 其四》
清代·姚燮

夔蚿互怜悯，受化无殊阳。辱蒙见爱深，时以情腑将。

勉持百年志，千载非浩茫。空山有佳人，搴兰自知芳。

脩容鉴明蟾，讵愁颓日光？大漠风翻云，天势随抑扬。

积气良亦骄，既杀乌由强？三古不在古，寝食通轩皇。

愿持五色机，黻此泰运昌。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。